கேள்வி: அச்சு முறுக்கு - செய்முறை பற்றி விளக்கவும்.
பதில்: இதன் உட்பொருட்கள் வேறுபட்டு காணப்படுகின்றன. இது கார வகை உணவு என்றாலும், இனிப்புச் சுவையுடனும் தற்போது சமைக்கப்படுகிறது. அதேபோல, முட்டை கலந்தும்; முட்டைக்கலக்கும் போது சிறிது ஏலக்காய் தூள் கலந்து கொள்வர், முட்டை கலக்காமலும் இது தயாரிக்கப்படுகிறது. பெரும்பாலும் தமிழ்நாட்டில் கடைகளில் விற்கப்படும் இவ்வகை முருக்குகளில் முட்டையைக் கலப்பதில்லை. அதே போல, தேங்காய் பாலும் கலப்பதில்லை. அரிசி மாவில், சிறிது சீரகம், எள், உப்பு ஆகியவை கலந்து, தோசை மாவு பதத்திற்கு கிளறி மாவினைத் தயாரிக்க வேண்டும். விருப்பம் போல் சர்க்கரையும் சேர்த்துக் கொள்ளலாம். கொதிக்கும் தேங்காய் எண்ணெயில் முக்கி, சூடு செய்த மாவின் முக்கால் வாசி வரையில் எண்ணெயில் விட்டு, மாவு படிந்த பிறகு அதை தேங்காய் எண்ணெயில் அழுத்திப் பிடிக்க வேண்டும். சற்று நேரத்திலேயே அச்சில் உள்ள மாவு தானாகவே விடுபட்டு அடுப்பில் இருக்கும் நடுத்தரமான சூட்டில் இருக்கும், கடாயின் எண்ணெயில் விழும். அது சிவப்பு நிறமாக மாறும்போது எடுத்து, எண்ணெய் வடிகட்டி நீக்கவும். ஈரம் இல்லாத பாத்திரத்தில் அச்சு முறுக்கினை பாதுகாப்பாக இரண்டு மாதங்கள் வரையில் வைக்க முடியும். சர்க்கரை அல்லது வெல்லப் பாகு செய்து அச்சு முறுக்கில் பயன்படுத்தலாம். தேங்காய் எண்ணைக்குப் பதில் பிற சமையல் எண்ணெய்களையும் பயன்படுத்துகின்றனர்.